《百字令 十五夜月过邹晓屏侍郎寓斋小饮九叠前韵》
清代·杨芳灿

遥山翠暝，又一轮圆镜，半空飞上。渐觉凤城春艳婉，帘卷东风徐飏。

梅格孤清，蕙香閒澹，茶鼎松涛响。邹阳兴剧，开樽邀我同赏。

却语杞菊畦荒，云波路隔，十载家山想。梦里蓉湖无限好，水色绿于新酿。

悄共鸥盟，閒听鸭语，泛宅桃花浪。倚舷吟啸，和他西塞渔唱。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。